מאז כניסתה לתפקיד של ראשת מינהל התכנון החדשה– דלית זילבר, התבסס ערוץ של הדברות מקצועית בין איגוד המתכננים למינהל התכנון. הוחלט על יצירת מסגרת של מפגשים משותפים של מנהל התכנון, איגוד המתכננים בישראל וראשי תכניות הלימוד האקדמיות, על מנת ללבן את הסוגיות ולחשוב על דרכי התמודדות ומתן מענה לצרכים.
בפגישה המשותפת הראשונה נטלו חלק דלית זילבר, ראשת מינהל התכנון; ליאור מסינג, עוזרת ראשת מנהל התכנון; עדנה לרמן– יו"ר איגוד המתכננים, פרופ' טובי פנסטר- אונ' ת"א, פרופ' יצחק אומר- אונ ת"א; ד"ר יודן רופא– אונ' בן גוריון, פרופ' ערן רזין– האונ' העברית ואורית נבו– דוברת איגוד המתכננים.
זילבר סקרה את מוקדי העשייה העכשוויים של מנהל התכנון: בעקבות תכנית אסטרטגית של המועצה הלאומית לכלכלה שקבעה יעדים לפיתוח, מנהל התכנון מגבש תכנית תלת שנתית, תוך כדי סנכרון עם גורמים כמו רמ"י ומשב"ש. משם נגזרת תכנית אסטרטגית לתשתיות: לאנרגיה, מערכות תנועה, שטחים פתוחים כולל מסדרונות אקולוגיים ועוד. זילבר הציגה גם את החשיבות והצורך בשיתוף ובשיח מקצועי רחב עם הקהילה המקצועית וציינה את חשיבות הכשרת דור המתכננים הבא וכי למנהל התכנון נדרשת תוספת של כוח אדם איכותי וכך גם במחוזות, רשויות מקומיות ובקרב גורמים נוספים.
אדריכל עדנה לרמן, יו"ר איגוד המתכננים, סקרה את הצורך של כל הגורמים לשתף פעולה לקידום מעמד התכנון ואיכותו, ובקידום מעמד המתכננים. ההכרה בחשיבותו של התכנון והתמודדות של מערכות התכנון עם הדרישות שיוצרת מחסור באנשי מקצוע בעלי רקע והכשרה מתאימים.
נציגי האוניברסיטאות הציגו את הקשיים בכרוכים בהגדלת מספר התלמידים. סוכם כי איגוד המתכננים ירכז דיון עם נציגי האוניברסיטאות ובחינת הצעות להרחבת שתוף הפעולה עם מינהל התכנון לתמרוץ והגדלת מספר הלומדים את מקצועות התכנון.
ראשת מנהל התכנון הציגה את תוכנית "תכנון חושב רישוי" להתאמת התכנון בכל רמותיו לדרישות הרישוי ונערך דיון על הכנסת תכנים אלו עוד בזמן הלימודים.
אנו נשוב ונעדכן כאן לפרקים בהתקדמות נושאים אלו.
בחודשים הקרובים עובר מינהל התכנון למשכנו החדש בבית השנהב בגבעת שאול בירושלים (לשעבר משרדי מבקר המדינה) משכן זה יאכלס את יחידות המנהל הפזורות כיום במקומות שונים, כמו גם אולם ישיבות שיארח את ישיבות המועצה הארצית ונגזרותיה.
במסגרת הליך זה פונה מינהל התכנון בקול קורא אל מוסדות אקדמאיים להגיש יצירות אשר הוכנו על ידי סטודנטים מטעמם, מקרב היצירות שיוגשו ייבחרו על ידי מינהל התכנון יצירות אשר יוצגו בתערוכה.
הכנס יתקיים בנורווגיה.